FI Euroopan unionin virallinen lehti L 101/3

KOMISSION ASETUS (EY) N:o 411/2007,

annettu 17 päivänä huhtikuuta 2007,

yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa neuvoston asetuksessa (EY) N:o 1782/2003 säädetyn tilatukijärjestelmän täytäntöönpanoa koskevista yksityiskohtaisista säännöistä annetun asetuksen (EY) N:o 795/2004 muuttamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (1) ja erityisesti sen 145 artiklan c ja d alakohdan sekä d c alakohdan,

sekä katsoo seuraavaa:

(1) Komission asetuksessa (EY) N:o 795/2004 (2) otetaan käyttöön tilatukijärjestelmän täytäntöönpanoa koskevat säännöt vuodesta 2005.

(2) Komission asetuksessa (EY) N:o 1782/2003, sellaisena kuin se on muutettuna asetuksella (EY) N:o 2013/2006, vahvistetaan banaanien tuen tuotannosta irrottamista ja tilatukijärjestelmään sisällyttämistä koskevat säännöt. Sen vuoksi olisi annettava asiaa koskevat yksityiskohtaiset säännöt. Kyseisten yksityiskohtaisten sääntöjen olisi mukailtava asetuksessa (EY) N:o 795/2004 oliiviöljyn, tupakan, puuvillan, humalan, sokerijuurikkaan, sokeriruo’on ja juurisikurin osalta jo vahvistettuja sääntöjä.

(3) Espanja, Ranska ja Portugali ovat päättäneet asetuksen (EY) N:o 1782/2003 70 artiklan 1 kohdan b alakohdan mukaisesti sulkea viljelijöille syrjäisimmillä alueilla myönnettävät suorat tuet tilatukijärjestelmän ulkopuolelle. Sen vuoksi banaanin tuen sisällyttämistä tilatukijärjestelmään koskevia sääntöjä ei sovelleta kyseisiin alueisiin.

(4) Asetuksen (EY) N:o 795/2004 21 artiklassa annetaan sellaisia viljelijöitä koskevat yksityiskohtaiset säännöt, jotka ovat investoineet tuotantokapasiteettiin tai vuokranneet viljelylohkoja pitkäaikaisesti. Näitä säännöksiä on tarpeen mukauttaa, jotta voidaan ottaa huomioon sellaisten banaanialan viljelijöiden erityistilanne, jotka tekivät tällaisia investointeja tai pitkäaikaisia vuokrasopimuksia ennen asetuksen (EY) N:o 2013/2006 voimaantuloa.

(5) Banaanien viitemäärien sisällyttämisestä tilatukijärjestelmään päätettiin asetuksella (EY) N:o 2013/2006. Jäsenvaltioilla on näin ollen vain hyvin lyhyet määräajat toteuttaa kyseisen sisällyttämispäätöksen noudattamiseksi tarvittavat toimenpiteet. Olisi toteutettava toimenpiteitä, joilla varmistetaan sujuva siirtyminen aiemmista banaanijärjestelmistä osaksi tilatukijärjestelmää. Erityisesti olisi varmistettava, että viljelijät voivat käyttää oikeuksiaan kohtuullisen ajan kuluessa. Jos kyseinen mahdollisuus vaarantuu, jäsenvaltioiden olisi säädettävä asetuksessa (EY) N:o 1782/2003 vahvistettujen soveltamista koskevien määräaikojen jatkamisesta.

(6) Asetuksen (EY) N:o 1782/2003 42 artiklan 1 kohdan mukaisesti kansallista varantoa on täydennettävä kaikkien viitemäärien lineaarisella vähennyksellä. Olisi vahvistettava säännöt sen selventämiseksi, miten tilatukijärjestelmää jo vuonna 2005 ja 2006 soveltaneiden jäsenvaltioiden on meneteltävä, jotta banaanin viitemäärä otetaan huomioon kansallisen varannon täydentämisessä.

(7) Asetuksen (EY) N:o 795/2004 48 c ja 48 d artiklassa säädettyjä erityisiä sääntöjä on tarpeen laajentaa siten, että ne kattavat banaanin tuen.

(8) Sen vuoksi asetusta (EY) N:o 795/2004 olisi muutettava.

(9) Tässä asetuksessa säädetyt toimenpiteet ovat suorien tukien hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Muutetaan asetus (EY) N:o 795/2004 seuraavasti:

1. Muutetaan 21 artikla seuraavasti: a) Lisätään 1 kohtaan alakohta seuraavasti: ”Ensimmäisessä alakohdassa tarkoitettu päivämäärä on banaanialalla tehtyjen investointien osalta 1 päivä tammikuuta 2007.” b) Lisätään 2 kohtaan alakohta seuraavasti: ”Ensimmäisessä alakohdassa tarkoitettu päivämäärä on banaanialalla tehtyjen investointien osalta 1 päivä tammikuuta 2007.” c) Lisätään 4 kohtaan alakohta seuraavasti: ”Ensimmäisessä alakohdassa tarkoitettu päivämäärä on banaanialalla tehtyjen viljelylohkojen pitkäaikaisten vuokrasopimusten osalta 1 päivä tammikuuta 2007.”

2. Korvataan 6 b luvun otsikko seuraavasti: ”6 b LUKU TUPAKAN, OLIIVIÖLJYN, PUUVILLAN JA HUMALAN TUKIEN SEKÄ SOKERIJUURIKKAAN, SOKERIRUO’ON, JUURISIKURIN JA BANAANIEN TUEN SISÄLLYTTÄMINEN TILATUKIJÄRJESTELMÄÄN”

3. Muutetaan 48 c artikla seuraavasti: a) Lisätään 2 kohtaan alakohta seuraavasti: ”Tukioikeuksien määrän vahvistamiseksi ja määrittelemiseksi osana banaanin tuen sisällyttämistä tilatukijärjestelmään sovelletaan asetuksen (EY) N:o 1782/2002 37 ja 43 artiklaa, jollei tämän asetuksen 48 d artiklassa vahvistetuista säännöistä muuta johdu.” b) Korvataan 4 kohta seuraavasti: ”4. Asetuksen (EY) N:o 1782/2003 41 artiklan 2 kohtaa sovelletaan tarvittaessa kaikkien niiden tukioikeuksien arvoon, jotka olivat voimassa ennen banaanien tuen ja/tai lypsylehmäpalkkioiden sisällyttämistä tilatukijärjestelmään, ja banaanien tuelle ja/tai lypsylehmäpalkkioille laskettuihin viitemääriin.” c) Lisätään 5 kohtaan alakohta seuraavasti: ”Jäsenvaltion asetuksen (EY) N:o 1782/2003 42 artiklan 1 kohdan mukaisesti tilatukijärjestelmän ensimmäisenä soveltamisvuonna vahvistamaa vähennysprosenttia sovelletaan tilatukijärjestelmään sisällytettävän banaanin viitemääriin.” d) Lisätään 7 kohtaan alakohta seuraavasti: ”Banaaniin liittyvien tukioikeuksien vahvistamiseksi 7 artiklan 1 kohdassa, 12–17 artiklassa ja 20 artiklassa tarkoitettu tilatukijärjestelmän ensimmäinen soveltamisvuosi on vuosi 2007.” e) Korvataan 8 kohta seuraavasti: ”8. Jos asetuksen (EY) N:o 1782/2003 liitteessä VII olevan K ja L kohdan mukaisesti laskettujen sokerin ja banaanin viitemäärien sisällyttäminen tilatukijärjestelmään uhkaa tehdä asetuksen (EY) N:o 1782/2003 34 artiklassa ja tämän asetuksen 12 artiklassa vahvistettujen määräaikojen noudattamisen mahdottomaksi, jäsenvaltion on jatkettava kyseisiä määräaikoja yhdellä kuukaudella.”

4. Muutetaan 48 d artikla seuraavasti: a) Korvataan 1 kohta seuraavasti: ”1. Jos viljelijälle ei ole myönnetty tai hän ei ole ostanut tukioikeuksia vuoden 2006 tukioikeuksien vahvistamista koskevaan viimeiseen hakupäivään mennessä, hänelle myönnetään asetuksen (EY) N:o 1782/2003 37 ja 43 artiklan mukaisesti tupakan, oliiviöljyn ja puuvillan tuille sekä sokerijuurikkaan, sokeriruo’on ja juurisikurin tuelle lasketut tukioikeudet. Banaanin tuen sisällyttämiseksi tilatukijärjestelmään kyseinen vuosi on 2007. Ensimmäistä alakohtaa sovelletaan myös, jos viljelijä on vuokrannut tukioikeuksia vuodeksi 2005 ja/tai 2006, ja banaanin tuen sisällyttämiseksi tilatukijärjestelmään ja/tai vuodeksi 2007.” b) Korvataan 2 kohdan toinen alakohta toisella ja kolmannella alakohdalla seuraavasti: ”Jos viljelijälle on myönnetty tai hän on ostanut tukioikeuksia osana banaanin tilatukijärjestelmään sisällyttämistä vuoden 2007 tukioikeuksien vahvistamista koskevaan viimeiseen hakupäivään mennessä, hänen tukioikeuksiensa arvo ja määrä lasketaan seuraavasti: a) tukioikeuksien lukumäärä vastaa viljelijän hallussa olevien tukioikeuksien lukumäärää, korotettuna sillä hehtaarimäärällä, joka on vahvistettu asetuksen (EY) N:o 1782/2003 43 artiklan mukaisesti banaanille; b) arvo saadaan jakamalla viljelijän hallussa olevien tukioikeuksien yhteenlaskettu arvo ja asetuksen (EY) N:o 1782/2003 37 artiklan mukaisesti banaanin tuelle laskettu viitemäärä tämän kohdan a alakohdan mukaisesti vahvistetulla lukumäärällä. Ensimmäisessä ja toisessa alakohdassa tarkoitetussa laskennassa ei oteta huomioon kesannointitukioikeuksia.” c) Lisätään kohta seuraavasti: ”5. Banaanin tuen sisällyttämiseksi tilatukijärjestelmään 3 ja 4 kohdassa mainittu vuosi 2006 korvataan vuodella 2007.”

2 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Sitä sovelletaan 1 päivästä tammikuuta 2007.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä huhtikuuta 2007. Komission puolesta Mariann FISCHER BOEL Komission jäsen

(1) EUVL L 270, 21.10.2003, p. 1. Asetus sellaisena kuin se on viimeksi muutettuna asetuksella (EY) N:o 2013/2006 (EUVL L 384, 29.12.2006, s. 13).

(2) EUVL L 141, 30.4.2004, s. 1. Asetus sellaisena kuin se on viimeksi muutettuna asetuksella (EY) N:o 373/2007 (EUVL L 92, 3.4.2007, s. 13).